Napiši v zvezek podnaslov **Kaj imata skupnega elektrika in voda**

(Naj ponovim) Električni tok je usmerjeno gibanje nabitih delcev. Teče le, če je el. krog sklenjen. El. krog pa sestavljajo: izvir (nažene elektrončke v tek), vodniki (po njih elektrončki tečejo) in porabnik (tukaj elektrončki delajo).

El. tok merimo z ampermetrom, enota za el. tok je amper (A), za el. napetost je enota volt (V), za upornost pa ohm (Ω nariši še ušeska in rep, pa dobiš muco, ki ti kaže zadnjo plat).

El. toka iz vtičnice niti slučajno ne preizkušamo praktično, ker krči naše mišice, razkraja kri in povzroča opekline, če steče skozi naše telo.

**1.** Na listek skiciraj zgradbo atoma in potem preveri v zvezku ali učbeniku ali si narisal prav. Pri razumevanju razlage v filmu ti bo to prišlo prav.

**2.** Poišči video z zgornjim naslovom in si ga poglej (najboljše dvakrat, preden se lotiš odgovorov spodaj)

 <https://www.youtube.com/watch?v=F9I7iKOWxE4>

**3.**Poglej ga še enkrat in: (ob gledanju zapisuj v zvezek)

 1. Zapiši, kaj imata skupnega vodni tok in električni tok.

 2. Dopolni in prepiši v zvezek Pri vodi tečejo \_\_\_\_\_\_\_\_, pri elektriki pa \_\_\_\_\_\_\_\_\_.V žici so to \_\_\_\_\_\_\_\_\_\_\_\_\_\_\_\_.

 3. V zvezek nariši prikazani poskus (plastenka, cevke, pumpa, mlinček) zraven nariši shemo električnega kroga (pri 1.40)

 4. Kaj se zgodi, če odstranimo baterijo (virtualna učilnica)

**4.** Poišči na spletu Interaktivne vaje fizika in odpri Enosmerni tok / Virtualni laboratorij. Danes delaj kot želiš sam: sestavi električni krog, preizkusi različne možnosti, izmeri tok, ...

**5.** V Interaktivnih vajah poišči iUčbeniki/ Fizika 9/ Kazalo (zgoraj levo) /Električni tok (Na spletu je to ena od možnosti za učenje fizike)